Ye evidente que n'Asturies de Santiyana hai  dalguna xente qu'intenta construyir agora una nación nueva y diferente del ríu Seya al ríu Nervión, esto ye, inventando una supuesta ya imaxinada "nación cántabra" inspirada nel nomatu d'aquelles tribus pre-históriques escaeciendo o ignorando la otra "nación autrigona" que diba del Miera al Nervión y que nunca foi "cántabra" y per otru llau escaecieno ónde, cuándo y cómo nació Asturies, un reinu milagrosamente protexíu polos cielos, ignorando ónde y cómo surdieron depués les dos Asturies, Les Asturies,  l'Asturies d'Uviéu y l'Asturies de Santiyana y cómo se foi configurando per sieglos una sola nación milenaria nesta milenaria tierra, tan bayurosa en cultura, tradición y espiritualidá, y escaeciendo tola mancadura que ficieron otros estaos a estes Asturies hasta consiguir cuasi anulales, estinguiles, desaniciales incluso nel so nome, esborrándoles de los mapes, arrepuñándo-y la so sagrada tierra. Por tou ellu paezme fenomenal tolo que seya fomentar el debate y esparder el discutiniu sobre la noble y xusta idea  del reaxuntamientu nacional de les dos Asturies.